L’Ajuntament de Burjassot llueix una façana “vestida” de blau per la diabetis
2025-07-24

Amb motiu del Dia de la diabetis, celebrat mundialment el 14 de novembre, l’Ajuntament de Burjassot ha lluït la seua façana amb un blau intens en la seua il·luminació vespertina i nocturna per a simbolitzar així la commemoració d’aquesta jornada en la qual es pretén donar visibilitat i promocionar la sensibilització i la prevenció enfront d’aquesta malaltia que tots els anys es cobra milions de vides.

La il·luminació blava, com a símbol de la diabetis conclou una setmana en la qual ha cobrat protagonisme l’Associació de Diabètics de Burjassot (ADB) qui, dimecres passat 10 de novembre, coincidint amb el matí de mercat ambulant, va muntar una taula informativa a les portes del Consistori per a oferir informació sobre diferents programes de prevenció, salut, qualitat de vida i tractaments en matèria de diabetis i les seues diferents variants. Aquesta jornada es completava amb una campanya que l’associació ADB ha dut a terme juntament amb la farmàcia local Gómez Taylor i que ha consistit en el mesurament de la densitat òssia, de manera gratuïta, a la població.

La diabetis és una malaltia crònica que apareix quan el pàncrees no produeix insulina suficient o quan l’organisme no utilitza eficaçment la insulina que produeix. Tots els tipus de diabetis poden provocar complicacions en diverses parts de l’organisme i incrementar el risc de mort prematura. A més, provoca l’augment de factors de risc connexos, com el sobrepés o l’obesitat. Gran part dels casos i les seues complicacions podrien previndre’s mantenint una dieta saludable, una activitat física regular i un pes corporal normal, i evitant el consum de tabac.